**TÁJÉKOZTATÓ ALKALMASSÁGI VIZSGÁRÓL**

**Vojtina Bábszínház, 4026 Debrecen, Kálvin tér 13.**

**Bábszínházunk munkavállalóval szemben csak olyan alkalmassági vizsgálatot alkalmazhat, amelyet közalkalmazotti jogviszonyra vonatkozó jogszabály ír elő, vagy amely közalkalmazotti jogviszonyra vonatkozó szabályban meghatározott jog gyakorlása illetve kötelezettség teljesítése érdekében szükséges.**

Bábszínházunk az alkalmassági vizsgával kapcsolatban csak azt az információt kaphatja meg, hogy a vizsgált személy alkalmas-e az adott munkakörre vagy sem, illetve milyen feltételek biztosítandók a munkakörből adódó feladatok ellátásához. A vizsgálat részleteit illetve annak dokumentációját nem ismerhetjük meg, vizsgálatra vonatkozó személyes adatot az alkalmasság tényén kívül („igen”, „nem”, „igen, az alábbi feltételekkel”) nem kezelünk.

Az adatkezelés jogalapja jogos érdek, a személyes adat kezelésének célja pedig a munkakör betöltése, közalkalmazotti jogviszony létesítése / fenntartása. A személyes adat kezelésének időtartama a közalkalmazotti jogviszony megszűnését követő három év, a személyes adat címzettjei a Bábszínháznál munkáltatói jog gyakorlására jogosult vezető illetve a munkaügyi feladatot ellátó munkavállalók.

Az alkalmassági vizsgálatra kötelezett személy neve: ………………………………….

A betöltött/betölteni kívánt munkakör: ………………………………………………………..

A munkakör betöltéséhez szükséges alkalmassági vizsgálat rövid leírása: ……… ………………………………………………....

Bábszínházunk az alábbiakban hivatkozott jogszabály alapján alábbi vizsgálatokat kéri: ………………………..

Amennyiben az alkalmassági vizsgálatot a Bábszínház írja elő, a vizsgálatra vonatkozó érdekmérlegelési teszt eredményét jelen tájékoztató átadásával egyidőben a munkavállalóval ismerteti.

Vonatkozó jogszabály a **szakmai alkalmassági vizsgálatra vonatkozó jogszabály a munkaköri, szakmai, illetve személyi higiénés alkalmasság orvosi vizsgálatáról és véleményezéséről szóló 33/1998. (VI. 24.) NM rendelet.** E rendelet alkalmazásában:

1. **munkaköri alkalmassági vizsgálat**: annak megállapítása, hogy egy meghatározott munkakörben és munkahelyen végzett tevékenység által okozott megterhelés a vizsgált személy számára milyen igénybevételt jelent és annak képes-e megfelelni,
2. **szakmai alkalmassági vizsgálat**: a szakma elsajátításának megkezdését megelőző, illetőleg a képzés és az átképzés időszakában az alkalmasság véleményezése érdekében végzett orvosi vizsgálat,
3. **személyi higiénés alkalmassági vizsgálat**: annak megállapítása, hogy a járványügyi szempontból kiemelt munkaterületen munkát végző személy fertőző megbetegedése mások egészségét nem veszélyezteti, illetve meghatározott esetekben kórokozó hordozása mások egészségét nem veszélyezteti.

A rendelet 3. § (1) bekezdése alapján az alkalmasság véleményezése:

a) **a munkaköri alkalmasság esetében a munkáltató által megjelölt munkakörre**,

b) **a szakmai alkalmasság esetében az adott szakmára**, illetve szakmai jellegű képzésre, az álláskereső esetében szakmai jellegű képzésre, átképzésre, az adott személy számára ellátható foglalkozási csoportokra vagy szakmák megjelölésére,

c) **a személyi higiénés alkalmasság esetében a járványügyi szempontból kiemelt jelentőségű munkaterületen folytatott tevékenységre**

**történik.**

A rendelet 3.§ (2)-(7) bekezdési szerint:

A **munkaköri és a szakmai alkalmasság** orvosi vizsgálata **lehet előzetes, időszakos és soron kívüli**. A munkaköri alkalmasság vizsgálata és véleményezése a 8. §-ban meghatározott esetekben záróvizsgálattal egészül ki. (Pl. idült foglalkozási betegség veszélyével járó munkavégzés, illetve munkakörnyezet megszűnésekor)

**A munkaköri és a szakmai alkalmasság vizsgálatának célja annak elbírálása, hogy a munkavállaló**, **illetve** a tanuló vagy a hallgató, **az álláskereső**:

a) **a munkavégzésből és a munkakörnyezetből eredő megterhelés által okozott igénybevétele**

aa) **egészségét, testi, illetve lelki épségét nem veszélyezteti-e,**

ab) **nem befolyásolja-e egészségi állapotát kedvezőtlenül**,

ac) **nem okozhatja-e utódai testi, szellemi, pszichés fejlődésének károsodását**,

b) esetleges idült betegsége vagy fogyatékossága a munkakör ellátása, illetőleg a szakma elsajátítása és gyakorlása során nem idéz-e elő baleseti veszélyt,

c) a járványügyi szempontból kiemelt jelentőségű munkakörökben, illetve szakmákban történő munkavégzés esetén személyi higiénés és egészségi állapota nem veszélyezteti-e mások egészségét, foglalkoztatható-e az adott munkakörben,

d) milyen munkakörben, illetve szakmában és milyen feltételek mellett foglalkoztatható állapotrosszabbodás veszélye nélkül, amennyiben átmenetileg vagy véglegesen megváltozott munkaképességű,

e) foglalkoztatható-e tovább jelenlegi munkakörében, illetve folytathatja-e tanulmányait a választott szakmában,

f) szenved-e olyan betegségben, amely miatt munkaköre ellátása során rendszeres foglalkozás-egészségügyi ellenőrzést igényel,

g) külföldön történő munkavégzés esetén egészségi szempontból várhatóan alkalmas-e az adott országban a megjelölt szakmai feladat ellátására.

A **személyi higiénés alkalmassági** vizsgálat lehet előzetes, időszakos és soron kívüli.

**A személyi higiénés alkalmasság vizsgálatának célja annak elbírálása, hogy a munkát végző személy egészségi állapota - a tevékenység gyakorlása esetén - a járványügyi szempontból kiemelt jelentőségű munkaterületeken nem veszélyezteti-e mások egészségét, folytathat-e tevékenységet az adott munkaterületen.**

A munkaköri, szakmai, illetve személyi higiénés alkalmasság vizsgálata, valamint a foglalkoztathatóság szakvéleményezése nem terjed ki a munkaképesség változás mértékének, a rokkantság fokának meghatározására, valamint a szellemi képesség és az elmeállapot véleményezésére.

A soron kívüli munkaköri, illetve személyi higiénés alkalmasság vizsgálata keretében végzett, HIV fertőzés megállapítására irányuló szűrővizsgálati kötelezettségkörét, a szűrővizsgálatok elvégzésének rendjét külön jogszabály állapítja meg.

**Az alkalmassággal kapcsolatos vélemény:**

A rendelet 13. § (1)  szerint **a munkaköri, szakmai, illetve személyi higiénés alkalmassági véleményben meg kell határozni, hogy a vizsgált személy az adott munkakörre, tevékenységre**, a tanuló és hallgató esetében az adott szakmára, az álláskereső esetében az adott szakmára, ellátható foglalkozási csoportokra **alkalmas, ideiglenesen nem alkalmas vagy nem alkalmas**.

A tájékoztatás egy példányát átvettem, az abban foglaltakat tudomásul vettem.

…………………………………., 201…, ……………….. hó ……….

…………………………………………..

(a munkavállaló aláírása)